**Lasten ja nuorten mielenterveyden palveluketju- kehittäminen**

Helsingin kaupungin strategisena päämääränä on lasten ja nuorten syrjäytymisen ehkäiseminen. Päämäärän edistämiseksi on tunnistettu tarve Helsingin kaupungin ja HUS:n yhteisille ilmiöpohjaisille palveluketjumallinnuksille lasten ja nuorten mielenterveysongelmista.

Lasten ja nuorten mielenterveyden kehittäminen on kehittämisen painopisteitä ja kärkiä kaupunkistrategiassa ja Tulevaisuuden sote-keskus-ohjelmassa. Lasten ja nuorten mielenterveyden palveluketjuohjelman tavoitteena on varmistaa, että Helsingissä lapset ja nuoret saavat tarpeidensa mukaiset ja laadukkaat mielenterveydenpalvelut oikea-aikaisesti, sujuvina ja yhteen sovitettuina kokonaisuuksina. Tulevaisuuden sote-keskus-ohjelman lasten ja nuorten mielenterveyden palveluketjun kehittäjät ovat muutoksen tukena kehittämässä erilaisia matalan kynnyksen ennaltaehkäiseviä palveluita ja toimintamalleja sekä edistämässä avun saavutettavuutta ja omahoitopalveluiden käyttöä. Työ alkoi vuonna 2019 ja jatkuu osana sote-uudistuksen Tulevaisuuden sote-keskus -ohjelmaa vuodet 2020–2023.

**Lasten ja nuorten mielenterveyden palveluketjukehittämisen tavoitteina on**

* vähentää raskaampien palveluiden tarvetta
* ohjata ennaltaehkäiseviin palveluihin
* palveluiden ennaltaehkäisyn korostaminen
* perustason palveluiden vahvistaminen ja integraation lisääminen
* palveluiden vaikuttavuuden lisääminen
* kokonaisvaikuttavuuden huomioiminen ja osaoptimoinnin estäminen
* palveluketjujen kustannusvaikutuksien hillitseminen
* varmistaa ruotsinkieliset palvelut ja huomioida muun kielisten palvelut saatavuus

**Lasten ja nuorten mielenterveyden palveluketjun toimenpiteiden tavoitteina on**

* vahvistaa Helsingin omia matalan kynnyksen perustason mielenterveys- ja päihdepalveluja lapsille ja nuorille
* varmistaa erikoissairaanhoidon jalkautuva intensiivituki ja -hoito lastensuojelun ja lasten- ja nuorisopsykiatrian yhteisille 10–18-vuotiaille väliinputoaja-asiakkaille
* vahvistaa koulun ja oppilaitoksen roolia lapsen ja nuoren mielenterveystarpeiden tunnistamisessa ja matalan kynnyksen hoidossa
* ottaa käyttöön lasten ja nuorten parissa työnteleville ammattilaisille yhteinen huolen tunnistamisen ja tarttumisen toimintamalli
* lisätä näyttöön ja tutkimukseen perustuvien interventioiden käyttöä perus- ja erityistason palveluissa ​
* luoda ammattilaisille yhteinen palveluiden porrasteisen palveluketjun kuvaamisen malli
* jatkaa nepsy-palvelupolun kehittämistä

**Hankkeen keskeiset kohderyhmät**

* Helsinkiläiset lapset, nuoret ja heidän perheensä
* lapsia ja nuoria ja heidän perheitään kohtaavat ammattilaiset

**Hankkeen keskeiset yhteistyökumppanit**

* Sosiaali- ja terveyspalvelut
  + Perhe- ja sosiaalipalvelut
  + Terveys- ja päihdepalvelut
* Kasvatus- ja koulutus
  + Varhaiskasvatus ja esiopetus
  + Perusopetus
  + Lukio- ja ammatillinen koulutus
  + Ruotsinkieliset palvelut
* Kulttuuri- ja vapaa-aika
  + Nuorisopalvelut
* HUS
  + Lastenpsykiatria
  + Nuorisopsykiatria